اصلینده قادینلارین حیس لری گوجلو اولار، دییه بیلمه دیکلرینیزی ، باخیشلارینیزدان، اونلاری گؤز اوجو گیزلیجه سوزمه نیزدن، بیری لریندن قیسقانمانیزدان، بیردن بیره تَرله دیگینیزدن ، یا رنگینیزدن آتدیغیندان، یا اونلارین گؤزونه باخیب دانیشدیغینیز زامان سؤزون اوجونو ایتیردینیزدن آنلایا بیله رلر.
آنجاق قادینلار سئوگینی آنلاماغی یوخ، ائشیتمه یی سئوه رلر. بونون اوچون ده اؤزلرینی او یولا ووروب آنلادیقلارینی ، آنلامازلیقدا گلرلر.
بونلاری اؤزومدن بیلیرم مثلا یاخشی بیلیردیم ندن قاری سئودیینی، ندن شعرله ایلگیلندیگینی، ندن قیرمیزی گئیدیگینی، ندن هابیل دینلهدیگینی یا ندن اطرافیمدا دولاشان بیریلرینی سئومه دیگینی. من بوتون بو ندنلری یانیتلاماغی یاخشی بیلیردیم.منی سئودییینی یاخشی بیلیردیم.
آنجاق بیلمکدن چوخ، ائشیتمک ایسته ییردیم، و ائلهجه اونلاری حیس ائدیب بیلدیگیم کیمی بو گون گؤروشدویوموزده، الیمی توتوب سیخدیغیندا ندن بارماقلارینین بوشالدیغینی، ندن گؤزلرینین دولوب بیر یئرلره دالدیغینی، ندن تلهسیک بیر فینجان چای ایچدیگینی، ندن آرد- آردا سیقارئت آلیشدیریب دانیشمادیغینی، و آرا بیر اؤتَری، اوزومه باخیب بیر زامانلار قاه قاهالارلا گولدویون سؤزلریمه تبسّوم ائتدیگینی، و ندن سورَکلی قولونو چیرماییب گؤز اوجو عقربهلری گوددویونو یاخشی بیلیردیم.
آما ندن دئیه سوروشماقدان دیسکینیردیم. چونکی من قادینام، چونکی قادینلارین حیس لری گوجلو اولار.
چونکی قادینلار بعضا بیر شئیلری آنلادیقلاری زامان ائشیتمک ایستهمزلر، یا ائشیددیکلری زامان آنلاماق ایستهمزلر. منیم آنلامادیغیم کیمی منیم حیس ائتدیکلریمی اؤزومه آنلادا بیلمهدیگیم کیمی، منیم ائلهبئلهسی ساچمالادیغیم کیمی. چونکی قادینلار ساده جه سئوگینی آنلاماقدان چوخ ائشیتمک ایسته رلر.
سئوگینین بیتدیگینی یوخ ،اونو نه آنلارلار، نه ائشیتمک ایسترلر، ساده جه حیس ائدیب اؤلمک ایسترلر.
بونو اؤزومدن بیلیرم…
اؤرنهیین منیم بوگون بیر فینجان چای دا بوغولدوغوم کیمی، آرد آردا سیقارئت لرله کول اولدوغوم کیمی،عقربهلرین آراسیندا اَزیلدیگیم کیمی و تبسّومونون ایچینده اؤلدویوم کیمی
قایناق: یئنی قاپی
یازان: پینار شاکر
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab prs_Arab pes_Arab pes_Arab